                         højesterets dom
                       afsagt tirsdag den 24. maj 2011
sagerne 149/2008 og 196/2008
(1. afdeling)
københavns kommune og frederiksberg kommune
(advokat jørgen vinding for begge)
mod
foa – fag og arbejde som mandatar for a
(advokat karen-margrethe schebye)
og
pensam liv forsikringsaktieselskab
(advokat mikael rosenmejer)
sag 150/2008
viborg kommune
(advokat jørgen vinding)
mod
foa – fag og arbejde som mandatar for b
(advokat karen-margrethe schebye)
og
pensam liv forsikringsaktieselskab
(advokat mikael rosenmejer)
og
sag 151/2008
københavns kommune
(advokat jørgen vinding)
mod
                                                - 2 -
foa – fag og arbejde som mandatar for c
(advokat karen-margrethe schebye)
og
pensam liv forsikringsaktieselskab
(advokat mikael rosenmejer)
biintervenient til støtte for appellanterne i alle sagerne:
kl
(advokat jørgen vinding)
i tidligere instans er afsagt domme af østre landsrets 11. afdeling den 7. april 2008.
i pådømmelsen har deltaget syv dommere: børge dahl, asbjørn jensen, jytte scharling, niels
grubbe, poul dahl jensen, vibeke rønne og lars hjortnæs.
påstande
sagerne 149/2008 og 196/2008
appellanterne, københavns kommune og frederiksberg kommune, har over for foa – fag
og arbejde som mandatar for a gentaget deres påstande.
over for pensam liv forsikringsaktieselskab har københavns kommune og frederiksberg
kommune principalt nedlagt påstand om, at selskabet skal anerkende at være forpligtet til at
optage a i den for hendes ansættelsesforhold gældende pensionsforsikringsordning på vilkår
svarende til, at optagelse var sket som foreskrevet i den kollektive overenskomst indgået
mellem foa og de kommunale arbejdsgiverparter, og som om der var sket rettidig
indbetaling. københavns kommune og frederiksberg kommune har gentaget deres
subsidiære påstande over for pensam liv forsikringsaktieselskab.
indstævnte foa – fag og arbejde som mandatar for a har nedlagt følgende påstande:
principalt:
1. københavn kommune og frederiksberg kommune skal anerkende, at kommunerne skal
holde a skadesløs i enhver henseende i anledning af, at københavns kommune og
frederiksberg kommune har forsømt med virkning fra den 1. februar 1995 og den 1. januar
1998 at oprette og fortsætte pensionsordning i pensionsordning af 1. april 1990 for a.
                                              - 3 -
2. københavns kommune og frederiksberg kommune skal til a udrede ved betaling eller ved
etablering af forsikring alle ydelser, som hun ved oprettelse af forsikring med virkning fra den
1. februar 1995 ville have fået og få udbetalt fra pensam liv forsikringsaktieselskab i
henhold til opgørelse fra pensam liv forsikringsaktieselskab med renter i henhold til forsik-
ringsaftaleloven.
subsidiært:
københavns kommune og frederiksberg kommune skal betale erstatning til a svarende til
den kapitaliserede værdi af alle de beløb, som hun ville have modtaget fra pensam liv
forsikringsaktieselskab med sædvanlig morarente af de enkelte beløb, der indgår i
kapitaliseringen, fra det tidspunkt det enkelte beløb forfaldt til betaling, mere subsidiært med
sædvanlig morarente af de enkelte beløb, der indgår i kapitaliseringen, fra den 29. april 2005.
mest subsidiært:
stadfæstelse.
indstævnte pensam liv forsikringsaktieselskab har påstået stadfæstelse.
sag 150/2008
appellanten, viborg kommune, har over for foa – fag og arbejde som mandatar for b
gentaget sine påstande.
over for pensam liv forsikringsaktieselskab har viborg kommune principalt nedlagt påstand
om, at selskabet skal anerkende at være forpligtet til at optage b i den for hendes
ansættelsesforhold gældende pensionsforsikringsordning på vilkår svarende til, at optagelse
var sket som foreskrevet i den kollektive overenskomst indgået mellem foa og de kommu-
nale arbejdsgiverparter, og som om der var sket rettidig indbetaling. viborg kommune har
gentaget sin subsidiære påstand over for pensam liv forsikringsaktieselskab.
indstævnte foa – fag og arbejde som mandatar for b har nedlagt følgende påstande:
principalt:
1. viborg kommune skal anerkende, at kommunen skal holde b skadesløs i enhver henseende
i anledning af, at viborg kommune har forsømt med virkning fra den 1. november 1997 at
                                              - 4 -
oprette den i overenskomsten mellem foa og kommunernes landsforening for social- og
sundhedsassistenter angivne pensionsordning for b.
2. viborg kommune skal til b udrede ved betaling eller ved etablering af forsikring alle
ydelser, som hun ved oprettelse af forsikring med virkning fra den 1. november 1997 ville
have fået og få udbetalt fra pensam liv forsikringsaktieselskab i henhold til opgørelse fra
pensam liv forsikringsaktieselskab med renter i henhold til forsikringsaftaleloven.
subsidiært:
viborg kommune skal betale erstatning til b svarende til den kapitaliserede værdi af alle de
beløb, som hun ville have modtaget fra pensam liv forsikringsaktieselskab med sædvanlig
morarente af de enkelte beløb, der indgår i kapitaliseringen, fra det tidspunkt det enkelte beløb
forfaldt til betaling, mere subsidiært med sædvanlig morarente af de enkelte beløb, der indgår
i kapitaliseringen, fra den 22. december 2004.
mest subsidiært:
stadfæstelse.
indstævnte pensam liv forsikringsaktieselskab har påstået stadfæstelse.
sag 151/2008
appellanten, københavns kommune, har over for foa – fag og arbejde som mandatar for c
gentaget sine påstande.
over for pensam liv forsikringsaktieselskab har københavns kommune principalt nedlagt
påstand om, at selskabet skal anerkende at være forpligtet til at optage c i den for hendes
ansættelsesforhold gældende pensionsforsikringsordning på vilkår svarende til, at optagelse
var sket som foreskrevet i den kollektive overenskomst indgået mellem foa og de
kommunale arbejdsgiverparter, og som om der var sket rettidig indbetaling. københavns
kommune har gentaget sin subsidiære påstand over for pensam liv forsikringsaktieselskab.
indstævnte foa – fag og arbejde som mandatar for c har nedlagt følgende påstande:
principalt:
                                               - 5 -
1. københavns kommune skal anerkende, at kommunen skal holde c skadesløs i enhver hen-
seende i anledning af, at københavns kommune har forsømt med virkning fra den 1. februar
1995 at oprette den i overenskomsten mellem foa og kommunernes landsforening for den
pædagogiske sektor angivne pensionsordning for c.
2. københavns kommune skal til c udrede ved betaling eller ved etablering af forsikring alle
ydelser, som hun ved oprettelse af forsikring med virkning fra den 1. februar 1995 ville have
fået og få udbetalt fra pensam liv forsikringsaktieselskab i henhold til opgørelse fra pensam
liv forsikringsaktieselskab med renter i henhold til forsikringsaftaleloven.
subsidiært:
københavns kommune skal betale erstatning til c svarende til den kapitaliserede værdi af
alle de beløb, som hun ville have modtaget fra pensam liv forsikringsaktieselskab med
sædvanlig morarente af de enkelte beløb, der indgår i kapitaliseringen, fra det tidspunkt det
enkelte beløb forfaldt til betaling, mere subsidiært med sædvanlig morarente af de enkelte
beløb, der indgår i kapitaliseringen, fra den 3. juni 2005.
mest subsidiært:
stadfæstelse.
indstævnte pensam liv forsikringsaktieselskab har påstået stadfæstelse.
anbringender
parterne er enige om, at der i alle sagerne efter overenskomsten skulle have været indbetalt
pensionsbidrag for den pågældende medarbejder, at det er den pågældende kommune, der
som arbejdsgiver skulle indbetale pensionsbidrag til pensam liv forsikringsaktieselskab
(pensam liv), at indbetaling i alle sagerne ikke skete rettidigt, og at de pågældende medar-
bejdere ved rettidig indbetaling ville have været berettiget til visse ydelser fra pensam liv.
københavns kommune, frederiksberg kommune og viborg kommune har til støtte for på-
standene over for pensam liv supplerende anført bl.a., at pensam liv ikke havde hjemmel i
aftalegrundlaget til at afslå at lade a, b og c være omfattet af den obligatoriske invalidepen-
sionsdækning alene med den begrundelse, at indbetalingerne af pensionsbidrag var sket for
sent. kl og foa har i generelle pensionsaftaler med pensam livs tiltrædelse fastsat, at alle
medarbejdere har ret og pligt til optagelse i pensionsforsikringsordningen – og dermed til
                                                - 6 -
dækning – når nogle grundkrav om alder, anciennitet og timetal er opfyldt, og pensam liv er
således forpligtet til at yde dækning, hvis en medarbejder opfylder disse grundkrav.
pensionsaftalerne er indgået som led i de kollektive overenskomstforhandlinger på det
kommunale arbejdsmarked og skal ses i sammenhæng med fagoverenskomsterne. det
fremgår af aftalegrundlaget, at pensionsforsikringsordningens obligatoriske del omfatter
løbende alders- og invalidepension, og hverken pensam liv, kommunen eller medarbejderen
har mulighed for at opdele ydelserne inden for den obligatoriske del. det fremgår endvidere,
at ordningen etableres på kollektivt grundlag og uden helbredsbedømmelse, og at
forsikringsvilkår for de forsikringer, der skulle tilknyttes den kommunale ar-
bejdsmarkedspensionsordning, skulle fastlægges inden for pensionsaftalens rammer.
forsikringsvilkårenes regler fastsætter ikke, at dækningen først træder i kraft, når præmien
faktisk modtages.
foa – fag og arbejde som mandatar for a, b og c har gentaget sine anbringender om
skadesløsholdelse og erstatning fra kommunerne. hvis foa ikke får medhold i sine påstande
herom, kan foa tilslutte sig de anbringender, som kommunerne har gjort gældende til støtte
for deres påstande over for pensam liv.
pensam liv forsikringsaktieselskab har navnlig anført, at medarbejderne kun bliver omfattet
af pensionsordningen, når arbejdsgiveren opfylder sin overenskomstmæssige forpligtelse til at
tilmelde den ansatte til pensionsordningen og indbetale pensionsbidraget rettidigt. pensam
liv har yderligere anført bl.a., at det følger af overenskomstparternes pensionsaftaler, at pen-
sam liv kan træffe beslutning om, hvornår en forsikring skal træde i kraft i tilfælde som de
foreliggende, hvor den første præmie ikke indbetales rettidigt. pensam liv har i overens-
stemmelse med forsikringsbetingelsernes § 2 og § 3 – hvorefter selskabet bl.a. fastsætter de
nærmere vilkår for forsikringens ikrafttræden, hvis arbejdsgiveren forsømmer at indbetale den
første præmie – fastsat, at for sent indbetalte pensionsbidrag bruges som indskud på alders-
delen af pensionsordningen på indbetalingstidspunktet, og at der ikke etableres risikodækning
med tilbagevirkende kraft. dette var også pensam livs praksis, før pensionsaftalerne blev
indgået, og kommunerne fik blot indskærpet denne praksis ved pensam livs brev af 26. sep-
tember 2000. pensam liv har på denne baggrund været berettiget til at afvise at yde forsik-
ringsdækning til a, b og c, idet deres invaliditet var indtrådt, da pensionsbidragene blev
indbetalt. en sådan dækning ville også være i strid med selve begrebet forsikringsvirksomhed,
som indebærer, at man mod vederlag overtager en økonomisk risiko for fremtidige uvisse
begivenheders indtræden. der er ikke hjemmel til at lade de øvrige medlemmer af
                                                - 7 -
pensionsordningen betale for kommunernes eventuelle erstatningsansvar for ikke at have
overholdt deres pligt til at sikre, at pensionsbidragene blev indbetalt rettidigt.
supplerende sagsfremstilling
det er under sagen oplyst, at de omhandlede pensionsforsikringsordninger, der er aftalt som
led i kollektive overenskomster på det offentlige arbejdsmarked, på arbejdsgiversiden omfat-
ter samtlige kommuner, og at der i kommunerne årligt ansættes ca. 48.000 personer på foa –
fag og arbejdes område.
det er endvidere oplyst, at den sædvanlige procedure ved optagelse af nye forsikrede i pen-
sam liv er, at arbejdsgiveren indbetaler bidrag første gang ved udgangen af den måned, hvor
medarbejderen omfattes af ordningen, med henblik på dækning fra denne måneds begyndelse.
aftale om pension vedrørende sygehusportører og for sygehjælpere, beskæftigelsesvejledere
m.fl. blev indgået i maj 1991 mellem amtsrådsforeningen, kl, københavns kommune, fre-
deriksberg kommune og dansk kommunal arbejderforbund (nu foa – fag og arbejde).
aftale om pension for pensionsordningen af 01.04.90 blev indgået mellem de samme parter
samt foreningen af kommuner i københavns amt og husligt arbejder forbund (nu foa –
fag og arbejde). det fremgår af aftalerne, at de er tiltrådt af pensam liv ved en påtegning,
hvorefter forsikringsaktieselskabet tiltræder aftalens bestemmelse om, at forsikringsvilkår for
de forsikringer, som er omfattet af aftalen, fastlægges inden for aftalens rammer.
pensam liv har oplyst, at man til nye forsikrede udsendte en pjece (”din arbejdsmarkedspen-
sionsordning”). i pjecen er om pensam livs forsikringsbetingelser bl.a. anført:
       ”din optagelse i pensionsordningen
       det er fastsat gennem overenskomst mellem din arbejdsgiver og forbundet af offentligt
       ansatte (foa), at du skal være omfattet af pensionsordningen.
       når du er blevet ansat i pensionsgivende stilling, skal din arbejdsgiver sørge for indbe-
       taling til pensionsordningen samtidig med lønudbetalingen.
       af lønsedlen vil det fremgå, hvilket beløb din arbejdsgiver har trukket af din løn til pen-
       sion. det drejer sig om 1/3 af pensionsbidraget. det samlede bidrag indbetales af ar-
       bejdsgiveren samtidig med lønudbetalingen. det fremgår af side 19, hvordan pensions-
       bidraget anvendes.
       i de fleste tilfælde sker tilmelding og indberetning af pensionsbidrag via edb. enkelte
       arbejdsgivere, som ikke benytter sig af edb-centraler, sørger for tilmelding og indberet-
                                               - 8 -
      ning manuelt. registrering af tilmeldingen vil normalt først ske i løbet af den 2. måned
      efter ansættelsen, hvis du er bagudlønnet.
      uanset hvornår tilmeldingen er registreret, er du omfattet af retten til pensionsordning
      fra kl. 00.00 den dato, hvor du er tiltrådt den pensionsgivende stilling – dog forudsat, at
      din arbejdsgiver indbetaler pensionsbidrag.
      derfor er det vigtigt, at du er opmærksom på, om det fremgår af din lønseddel, at der
      fratrækkes pensionsbidrag.
      …
      forsikringsbetingelser m.v.
      …
      ordforklaring
      …
      optagelse
      du regnes som optaget i pensionsordningen fra kl. 00.00 den dato, du bliver ansat i pen-
      sionsgivende stilling, dog forudsat, at arbejdsgiveren indbetaler pensionsbidrag for dig.”
pensam liv har senere udsendt en ændret udgave af forsikringsbetingelserne (”betingelser
for fleksion 01.01.2010”), hvori det hedder bl.a.:
      ”1.4.    bidraget
      1.4.1. arbejdsgiverbetalte pensionsbidrag
      arbejdsgiver betaler det pensionsbidrag til pensam, som er aftalt i overenskomster og
      aftaler. bidraget forfalder samtidig med medlemmets løn. hvis arbejdsgiver ikke betaler
      bidrag som aftalt, kan dækning og opsparing blive mindre, anderledes eller helt bort-
      falde. hvis arbejdsgiver betaler bidraget for sent, kan pensam også kræve, at arbejdsgi-
      veren betaler rente af bidraget.
      når pensam har modtaget pensionsbidraget, fradrager pensam omkostninger og even-
      tuelt arbejdsmarkedsbidrag m.v. og fordeler resten til medlemmets obligatoriske dæk-
      ning og opsparing (2.2.) samt dækninger og opsparing, som medlemmet kan have valgt
      (2.2.).
      …
      2.1.     optagelse i pensionsordningen
      arbejdstagere, som efter overenskomst eller lignende aftale er berettiget til en pen-
      sionsordning i pensam, bliver omfattet af pensionsordningen, når pensam første gang
      modtager bidrag fra en arbejdsgiver sammen med de nødvendige oplysninger.
      når pensam har modtaget arbejdsgivers bidrag sammen med de oplysninger, som er
      nødvendige for, at pensam kan tilbyde den rigtige pensionsordning, oplyser pensam
      medlemmet om, hvilke produkter og hvilken dækning medlemmet har ret til ved opta-
      gelsen. medlemmet får samtidig at vide, om medlemmet har adgang til at vælge (2.2.)
      anden dækning eller opsparing.
                                                   - 9 -
       hvis arbejdsgiver betaler første bidrag som aftalt, træder den forsikringsdækning, som
       første bidrag giver ret til, i kraft kl. 00.00 den dag, hvor arbejdstageren efter sin
       overenskomst m.v. har ret til pensionsordning.
       hvis arbejdsgiveren indbetaler første bidrag senere, træder den forsikringsdækning, som
       første bidrag giver ret til, i kraft kl. 00.00 den dag, hvor pensam modtager første bidrag
       fra arbejdsgiveren.”
der er fremlagt yderligere materiale om efterfølgende drøftelser bl.a. mellem kl og amts-
rådsforeningen og pensam liv efter pensam livs brev af 26. september 2000 til alle kom-
munale arbejdsgivere bl.a. om praksis ved for sene indbetalinger af pensionsbidrag.
pensam liv har til brug for sagen beregnet tilbagekøbsværdien af de respektive pensionsfor-
sikringsordninger opgjort pr. den dato, hvor førtidspension blev tilkendt. værdien er for a
beregnet til 547.250 kr., for b til 1.116.577 kr. og for c til 392.667 kr.
højesterets begrundelse og resultat
sagerne angår dækning under nogle pensionsforsikringsordninger, der er aftalt som led i kol-
lektive overenskomster på det offentlige arbejdsmarked. på arbejdsgiversiden omfatter ord-
ningerne samtlige kommuner, hvor der årligt ansættes ca. 48.000 personer på foa – fag og
arbejdes overenskomstområde. overenskomstparterne har forpligtet sig til at lade alle an-
satte, der er omfattet af overenskomsterne, være forsikret i pensam liv forsikringsaktiesel-
skab. de offentlige arbejdsgivere er ifølge overenskomsterne forpligtede til at indbetale de
fastsatte pensionsbidrag. pensam liv har i dag omkring 300.000 forsikrede og modtager på
årsbasis 3,5 mia. kr. i bidrag fra arbejdsgiverne.
pensionsforsikringsordningerne omfatter bl.a. en invalideforsikring, der er etableret som en
obligatorisk del af de pågældende ordninger på kollektivt grundlag og uden helbredsbedøm-
melse, og som skal dække, når erhvervsevnen før det 65. år nedsættes med mindst 2/3. i de
foreliggende sager har de pågældende medarbejdere mistet 2/3 af deres erhvervsevne, efter at
de opfyldte overenskomstens kriterier for at være omfattet af pensionsforsikringsordningen.
ved en fejl har kommunerne imidlertid ikke fået indbetalt pensionsbidrag og dermed fået dem
tilmeldt på det tidspunkt, hvor de opfyldte kriterierne for at være omfattet af ordningen, men
først efter, at de havde mistet 2/3 af deres erhvervsevne.
                                              - 10 -
hovedspørgsmålet i de foreliggende sager er, om de pågældende medarbejdere er omfattet af
den nævnte invalidepensionsdækning fra det tidspunkt, hvor overenskomstens kriterier for at
være omfattet af forsikringen var opfyldt, eller om dækning først kan indtræde, når den en-
kelte medarbejder er tilmeldt ordningen ved, at første pensionsbidrag indbetales.
der findes ikke en særlig lovregulering af arbejdsmarkedspensionsordninger. afgørende er,
hvad der er aftalt.
aftalegrundlaget er overenskomsterne, overenskomstparternes aftaler om pension (rammeaf-
taler) og pensam livs forsikringsbetingelser.
efter de overenskomster, som var gældende for as, bs og c´ ansættelsesforhold, skal de være
omfattet af pensionsforsikringsordningerne, når de opfylder betingelserne vedrørende alder,
anciennitet og gennemsnitlig ugentlig arbejdstid. efter overenskomsterne oprettes
pensionsforsikringsordningerne i pensam liv med virkning fra den 1. i den måned, hvor de
nævnte betingelser er opfyldt. både arbejdsgiverens og den ansattes egen del af pensi-
onsbidraget skal indbetales til pensam liv af arbejdsgiveren.
det fremgår af rammeaftalerne bl.a., at de er udarbejdet i overensstemmelse med den pågæl-
dende overenskomst, at medarbejdere, som tilhører de omfattede personalegrupper, er beretti-
gede og forpligtede til pensionsordning i medfør af overenskomsten, at undtagelse herfra kan
gøres efter generelle kriterier, som ikke giver anledning til spekulation mod pensionsordnin-
gen, at pensionsforsikringsordningerne har til formål at sikre medarbejderne mod indtægtstab
som følge af alder, invaliditet og død, at ordningen for den enkelte medarbejder skal inde-
holde en obligatorisk del med løbende alderspension og invalidepension, og at denne obliga-
toriske del skal etableres på kollektivt grundlag og uden helbredsbedømmelse, men med mu-
lighed for, at pensionsforsikringsselskabet kan fastsætte vilkår om karenstid eller om, at be-
stående alvorligere sygdom i en periode undtages fra risikodækning. efter rammeaftalen skal
øvrige vilkår fastsættes i overensstemmelse med pensam livs almindelige forsikringsbetin-
gelser og forsikringsvilkår for den respektive ordning, og disse forsikringsvilkår skal fastlæg-
ges inden for den pågældende aftales rammer.
det fremgår af rammeaftalerne, at pensam liv har tiltrådt den nævnte bestemmelse om, at
selskabets forsikringsvilkår for de omfattede forsikringer skal fastlægges inden for aftalens
rammer.
                                              - 11 -
i pensam livs dagældende forsikringsvilkår for de pensionsforsikringsordninger, som de tre
ansatte ifølge overenskomsterne skulle være omfattet af, er der bl.a. bestemmelser om ordnin-
gens ikrafttræden for de forsikrede og om præmiebetaling. for alle tre ordninger er det bl.a.
fastsat, at forsikringen tegnes som led i en aftale om pension med en arbejdsgiver i medfør af
overenskomster, aftaler eller lignende indgået af fagforbundet, som foreskriver ret og pligt for
den ansatte til som arbejdstager at være forsikret og ejer af forsikringen, mens arbejdsgiver er
forsikringstager (§ 1). for de ordninger, som b og c skulle være omfattet af, er det fastsat (§
2), at ikrafttrædelsestidspunktet ”regnes fra kl. 00.00 den dato, på hvilken forsikrede er tiltrådt
den ansættelse, som medfører ret og pligt til tegning af forsikringen, dog tidligst fra den dato
pligtmæssig præmiebetaling til forsikringen omfatter.” den ordning, som a skulle være
omfattet af, videreførte en tidligere ordning, og det er om ikrafttrædelse fastsat (§ 2): for
”forsikrede, der er omfattet af pligtmæssig præmiebetaling den 01.10.1997, træder
forsikringen i kraft kl. 00.00 denne dato … for andre forsikrede træder forsikringen i kraft kl.
00.00 på den senere dato, hvor pligtmæssig præmiebetaling genoptages, eller på hvilken
forsikrede er tiltrådt den ansættelse, som medfører ret og pligt til tegning af forsikringen, dog
tidligst fra den dato pligtmæssig præmiebetaling til forsikringen omfatter.” for alle tre
ordninger er det om præmiebetaling bl.a. fastsat (§ 3), at præmiens størrelse fastsættes i
overensstemmelse med reglerne i de pågældende overenskomster og ansættelsesvilkår. endvi-
dere er det fastsat: ”præmien indbetales af arbejdsgiveren, så længe forsikrede er ansat i den
pensionsgivende stilling. præmien forfalder månedsvis på lønudbetalingstidspunktet…” den
sædvanlige procedure er, at arbejdsgiveren indbetaler bidrag første gang ved udgangen af den
måned, hvor medarbejderen bliver omfattet af ordningen med henblik på dækning fra denne
måneds begyndelse. det fremgår yderligere af bestemmelsen: ”ved for sen indbetaling af de
enkelte præmier kan selskabet kræve en morarente, hvis størrelse fastsættes af selskabet. ved
manglende indbetaling af første præmie fastsætter selskabet de nærmere vilkår for forsik-
ringens ikrafttræden. ved manglende indbetaling af senere præmier kan selskabets ansvar
bortfalde, når der er forløbet mere end 6 måneder fra forfaldsdagen, og selskabet har afgivet
skriftligt påkrav med oplysning herom og med 14 dages frist for indbetaling.”
efter det, der er kommet frem under sagen, må det lægges til grund, at der forsikringsmæssigt
ikke er noget til hinder for uanset enkeltstående tilfælde af for sen indbetaling og tilmelding at
afdække risikoen for invaliditet i den gruppe, som ifølge den pågældende overenskomst er
omfattet af pensionsordningens obligatoriske invalideforsikringsdel.
                                             - 12 -
efter formuleringen af forsikringsvilkårenes bestemmelser om ordningernes ikrafttræden for
de forsikrede og om præmiebetaling og efter bestemmelsernes sammenhæng med rammeaf-
taler og overenskomster og formålet med ordningen må bestemmelserne efter højesterets
opfattelse mest nærliggende forstås sådan, at rettidig indbetaling af første pensionsbidrag for
en medarbejder, der opfylder de fastsatte kriterier for at være omfattet af ordningen, ikke er en
betingelse for, at den obligatoriske invalideforsikringsdel træder i kraft for medarbejderen på
det tidspunkt, hvor medarbejderen opfyldte kriterierne, og indbetalingspligten for
arbejdsgiveren dermed blev udløst.
pensam liv var som følge heraf ikke efter forsikringsvilkårene berettiget til efter kommunens
indbetaling af pensionsbidrag som sket at nægte a, b og c dækning under de respektive pen-
sionsordningers obligatoriske invalideforsikring på de vilkår, som ville have været gældende,
hvis arbejdsgiveren havde påbegyndt indbetalingen af pensionsbidrag rettidigt.
det er derfor efter forsikringsbetingelserne uden betydning for retsstillingen, at a, b og c
havde mistet 2/3 af erhvervsevnen, før deres arbejdsgivere indbetalte de skyldige
pensionsbidrag til pensam liv.
pensam liv har gjort gældende, at forsikringsvilkårene har været forstået og praktiseret som
angivet i selskabets brev af 26. september 2000, hvorefter for sent indbetalte bidrag vil blive
anvendt som indskud med virkning fra modtagelsestidspunktet. en sådan praksis er ikke be-
vist, og en sådan forståelse ses ikke at være tiltrådt af overenskomstparterne.
da pensam liv således ikke var berettiget til at afvise at dække a, b og c under de
respektive pensionsforsikringsordningers obligatoriske invalideforsikring, har de pågældende
kommuners for sene indbetaling af pensionsbidragene ikke påført de tre tidligere
medarbejdere de påståede tab.
højesteret tager herefter kommunernes principale påstande over for de tidligere medarbejdere
og pensam liv til følge som nedenfor bestemt.
i forholdet mellem kommunerne og foa – fag og arbejde som mandatar for a, b og c skal
ingen af parterne betale sagsomkostninger for landsretten og højesteret til nogen anden part.
højesteret har herved lagt vægt på sagernes karakter og udfald sammenholdt med, at
kommunerne har indbetalt pensionsbidrag til pensam liv for sent.
                                              - 13 -
i forholdet mellem kommunerne og pensam liv skal pensam liv i sagsomkostninger for
landsret og højesteret til kommunerne betale 49.720 kr. til dækning af retsafgifter og 200.000
kr. til dækning af udgifter til advokatbistand.
                                     thi kendes for ret:
københavns kommune, frederiksberg kommune og viborg kommune frifindes for de på-
stande, der er nedlagt af foa – fag og arbejde som mandatar for a, b og c.
pensam liv forsikringsaktieselskab skal anerkende at være forpligtet til at yde dækning til a,
b og c under den obligatoriske invalideforsikring i den pensionsordning, som gælder for hver
deres ansættelsesforhold, på samme vilkår, som hvis der var sket rettidig indbetaling af
pensionsbidrag.
i forholdet mellem kommunerne og foa – fag og arbejde skal ingen af parterne betale sags-
omkostninger for landsret og højesteret til nogen anden part.
pensam liv forsikringsaktieselskab skal betale i alt 249.720 kr. i sagsomkostninger for lands-
ret og højesteret til københavns kommune, frederiksberg kommune og viborg kommune.
det idømte sagsomkostningsbeløb skal betales inden 14 dage efter denne højesteretsdoms
afsigelse og forrentes efter rentelovens § 8 a.
